“Nginumakan dua bigi sakaligus,” ujarnya.
Palui disandarakan, lalu dipaksa nginum obat dua bigi sakaligus. Babayanya Palui kawa mambuka muntung. Untung aja pang nang obatnya pil itu halus aja. Limbah sudah kawa ditaguknya, lalu dirabahakan pulang.
“Kalu kada talambat banar, insyaallah selamat,” ujar mantri Barito. “Kita doaakan ai, jangan sampai ada kalompok kita nang tatinggal di sini!”
Kada lawas imbah itu, Asmara nang bahalat tawing datang tumatan masjid. Mandangar kaadaan Palui, inya nang baistilah mambawa obat-obatan di banua manyubalah kamar jua mambawaakan obat kapsul sing banyakan.
“Untal damini jua,” ujar Asmara.
“Inya hanyar mauntal obat dua bigi pil barian mantri Barito,” ujar bini Palui manyahuti. “Kada apa-apalah mauntal obat nang lain?”
“Kada apa-apa,” ujar Asmara. “Makin banyak macamnya obat, makin lakas wigas. Cariakan umanya banyu!”
Asmara manyuruh bininya nang mambuntil tarus di balakangnya.
Tapaksa ai lantaran bingung, tapi handak lakas wigas, bini Palui manginumakan obat kapsul nang kada tahu ngarannya tu tadi ka muntung lakinya.
Waktu handak manyuapakan sabigi pulang ka muntung si Palui, ditangati oleh Asmara.
“Jangan labih pada sabigi, sebab ini obat paten. Sabigi aja cukup!” (HYA)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn